Ytimen ja alueen erte-edustajien yhteinen palaveri 23.10. 2020 klo 14-16.

Teams-palaveri

Läsnä: Susanna Aarva, Reetta Kannas, Paula Kaunonen, Minna Leinonen, Mervi Nikula, Nina Petander, Leena Pylkkö (pj, muistiinpanot) Kaarina Sainio, Päivi Salminen, Sirpa Suomela

1. Kokoksen avaus ja lyhyt miten menee –kierros

* **Iina** lähetti sähköpostitse Salon kuulumisista: Salossa on alkamassa Lukeva Salo -hanke, johon on saatu rahoitusta. Hanke kestää ensi vuoden loppuun. Hankkeessa on tarkoitus keskittyä yläkouluikäisiin.
* Syksyn aikana on käynyt muutamia alakoululuokkia kirjavinkkauksessa, opettajien tilaamia kirjakasseja olemme keränneet paljon sekä ala- että yläkouluille.
* **Susanna** kertoi, että Kemiönsaarelle on tulossa omatoimikirjastoja.
* **Reetta:** Stoorin mielenterveys-paneeli pidetty tällä viikolla, tallenne katsottavissa Turun Kaupunginkirjaston Youtube-kanavalla pe 6.11. klo 16 saakka. Tallenne on vapaasti katsottavissa, saa jakaa. Varsinkin lukiolaisille ja ammattikoululaisille saa jakaa, yläkoulun ysiluokkalaisille varauksella.
* Marko Hautalan kirjailijavierailu ammattikoululaisille Stoorissa ke 28.10. Reetta houkuttelee vielä Peltolan ammattikoululaisia mukaan.
* Sirpa kertoi Liedon nuoriso-ongelmista, erityisesti kirjaston omatoimiaikana.
* Keskusteltiin muutenkin uudenlaisesta rauhattomuudesta eri kunnissa. Vastuu näissä asioissa pitäisi olla kaikilla, jotka kunnassa tekevät lasten ja nuorten kanssa töitä, niitä ei voi kirjasto yksin ratkaista.
* Minna kertoi, että Riihikoskellakin on ollut nuorten kanssa ongelmia.
* Myös keskusteltiin omatoimisuudesta, joka oikeastaan lisää henkilökunnan töitä. ”Omatoimi”-sana on kunnan päättäjille hieman harhaanjohtava, jos se ajaa luulemaan, että asiat sujuvat aivan itsekseen.

1. Ensi vuoden toimintasuunnitelma. Katsotaan yhdessä esitäytettyä lomaketta, joka oli lähetetty etukäteen kokouksen osallistujille.

* Tehtiin lyhyt unelmointitehtävä jamboard-sovelluksessa. Yhteenveto: kaikki haluaisivat tavata ja tehdä yhdessä erilaisia ryhmäyttäviä juttuja, ja yhteisiä matkoja. Ehdotettiin mm. yökirjastoa Ytimen jäsenille. Näiden toteuttaminen on siirrettävä epidemian kannalta turvallisempaan ajankohtaan.
* Kevätkausi ainakin kannattaa ajatella etänä toteutettavaksi
* Ennen kesää: satsataan sekä uuteen pelilliseen lastenlukukampanjaan että nuorten lukukampanjaan.

1. Millä tavalla valitaan ensi vuoden ytimen jäsenet? Pitääkö järjestää ihan vaalikampanja ja äänestys, vai miten toimitaan?

* Asiasta keskusteltiin: Asian järjestäminen ei ole helppo. Ainakaan suora vaali ei toimi, koska on otettava huomioon kimppojen edustuspaikat, kielet, eri ihmisten osaamisalueet (nuortenkirjastolaiset ovat kuitenkin vähemmistö), kirjastojen koko.
* Tärkeintä nyt alkaa tiedottaa, jotta kaikki mahdolliset innokkaat saavat olla mukana. Leena levittää sähköpostitse ja teamsissa tietoa.

1. Satu Aallon vetämä Kirjasto on kirjaneuvola –hanke on melkein valmis. Rahaa olisi jonkun verran jäljellä. Olisiko hankintaehdotuksia johonkin yhteiseen, joka toisi perheille ja pienille lapsille jotain kirjastokivaa?

* Ideoitiin salkku, jossa nukke, vaippa-alustoja, rekvisiittahuiveja, tuulikello, ym.

1. Muita asioita.

* Erten asioita?
* Seuraava kokous on 9.12.
* Kirjaston ja koulun yhteistyösopimus valmistunee nyt marraskuussa
* Lasten aineisto tulevassa Kohassa

Ennen esimerkiksi tunnetaitokirjat, hyvä tavat yms. on voinut laittaa omaan sijaintiin. Nyt sijaintitietoja ei voi enää käyttää, koska niiden määrä vähenee huomattavasti. Huomautuskenttiä voi halutessa käyttää.

Kirjastot ovat myös perinteisesti käyttäneet erilaisia aihetarroja tehdäkseen ne asiakkaalle helpommin löydettäviksi. Voisiko näitä merkintöjä yhtenäistää Vaskin sisällä?

Päätettiin, että ollaan asiasta yhteydessä Anu Lehtonen-Sonkkiin, joka on lanu-edustaja Vaskin kokoelmatyöryhmässä. Kysymme Anulta, miten Vaskin Varsat voivat auttaa merkintöjen selkiyttämistyössä.